جواد هیئت

دوکتور جواد هیئت، آذربایجانلی چاغداش تورکولوق، حکیم، ادبیات‌تانیان، یازیچی.
تحصیلیلاتی طب و جراحلیق ساحه‌سینده اوْلوب و آذربایجان ادبیات تاریخی و آذربایجان تۆرکجه تدقیقاتچی کیمی مشهور اوْلوب.

 حیاتی 

پروفسور دوکتور جواد هیئت ۱۳۰۴-جو گونشلی_۱۹۲۵ میلادی ایلینده مای آیی‌نین ۲۴ نده تبریزده ضیالی بیر عائیله ده دوغولدو. آتاسی علی هیئت، مشروطیت فرمانینی نجفدن تبریزه و تهرانا آپاران هیئتین باشیندا اوْلدوغو اۆچون "هیئت" آدی ایله مشهور اوْلموشدور. علی هیئت ایراندا تمیز محکمه‌سی باشقانی و ایران عدلیه‌سی‌نین قوروجولاریندان اوْلوب مشروطیت انقلابیندا آکتیو رول اوینامیشدیر.وارلیغین سسی

 تحصیل و اثرلری 
دوکتور جواد هیئت ایلک و اوْرتا تحصیلینی تبریز، تهران و همدان‌دا بیتیرمیش، داها سوْنرا طب تحصیلینه باشلامیش، آنجاق اۆچونجو صینیفدان سوْنرا تحصیلی‌نین داوامی اۆچون استانبولا گئتمیش و جراح پاشا بیلیم یوردوندا ( اونیورسیته سینده) دوکتوراسینی تاماملادیقدان سوْنرا جراحلیق تخصصینی ده استانبولدا باشلامیش لاکین اونون داوامی اۆچون پاریسه گئتمیش و سوْنرا تهرانا دؤنه‌رک جراحی فعالیتینه باشلامیش، ایران‌دا ایلک دفعه آچیق قلب عملیاتینی، ایرانلی لار ایلک دفعه قلب کؤچورمه عملیاتینی و تهراندا ایلک دفعه بؤیرک کؤچورمه عملیاتلارینی آپارمیش و گؤستردیگی بۇ  و بونا بنزر باشاریلاردان دولایی پاریس جراح‌لیق آکادمیسی‌نین عضوو سئچیلمیشدیر. او 12 ایل دانش پزشکی آدلی طب درگیسی یایینلامیش و یوزلرجه علمی مقاله و جراح‌لیغا عاید اوچ کیتاب یازمیشدیر.

 وارلیق درگیسی 
دوکتور جواد هئیت ایران اسلام انقیلابی‌نین ایلک ایللریندن وارلیق مجله‌سینی نشر ائدیر.

1358-دن اعتباراً بیر نئچه دوستو ایله بیرلیکده وارلیق درگی‌سینی یایینلایان دوکتور جواد هیئت تورکولوژی‌یه عاید یئددی جیلد کیتابین و یوزلرجه مقاله‌نین مولیفی‌دیر.

دوکتور جواد هیئت عئینی زاماندا آذربایجان جمهوریتی اونیورسیته‌لری‌نین فخری دوکتورو و پروفسورو؛ تورک دیل قورومونون شرف اویه‌سی، استانبول اونیورسیته‌سی‌نین (هم طب هم ده تورکولوژِی دالیندا) فخری دوکتورودور.

 اثرلری 
 سیری در تاریخ زبان و لهجه‌های ترکی (۱۳۶۵)
 ترومبوز و قلبیت و درمان آن (۱۳۳۵)
 نگاهی به تاریخ ادبیات آذربایجان (2جلد)
 مقایسه اللغتین (تۆرکجه و فارسجانین توتوشدورماسی) (۱۳۶۲)
 زبان و ادبیات ترکی آذربایجان در قرن بیستم (دؤردونجو اۇلوسلارآراسی قورلتایا گزارش - استانبول ۱۳۶۴)
 نگاهی به تاریخ و فرهنگ ترکان (۱۳۶۵)
 آذربایجان شفاهی خلق ادبیاتی (۱۳۶۷)
 ادبیات‌شناسلیق (۱۳۷۴)
 خلاصه تاریخ فلسفه غرب ( غربی فلسفه لرون تاریخی)

 خارجی کئچیدلر 
 رحمتلیک دؤکتور هئیت‌ین هئیکلی باکی‌دا
 قایناق 

بؤلمه:آذربایجان شخصیت‌لری
بؤلمه:تورک یازیچیلا‌ر